30x30

**УСПЕЛА-НЕУСПЕЛА ЦИВИЛИЗАЦИЈА**

Културни Центар Зрењанинa и аутор пројекта мр Милутин Мићић расписују ликовни конкурс 30 X 30.

Услови конкурса:

Аутори могу да конкуришуса **једним радом**. Радови могу да буду дводимензионални и тродимензионални у свим техникама и дисциплинама. Једино ограничење је да дводимензионални радови морају бити формата 30 са 30 сантиметара. Код тродимензионалних радова једна димензија треба да буде 30 сантиметара, а остале две не смеју да буду веће од 30 сантиметара.

Уз радове послати и један репрезентатитни каталог(ако га аутори имају).

Поред слободних решења, ове године нудимо ауторима и могућност да промишљају на задату тему-задатак:

**УСПЕЛА-НЕУСПЕЛА ЦИВИЛИЗАЦИЈА**

Каква је наша савременост, докле је догурала цивилизација? Неуспела цивилизација квари људе. Желе моћ, желе да владају другима.

Да ли савремену цивилизацију одређује виши степен солидарности и емпатије? Иде ли путем разумевања и унапређења живота? Ствара ли услове да људи живе складно у заједници ? Или су то услови који рађају непријатељства?

Како је локално како глобално? Шта смо то урадили да глобално тонемо и да тај пад прети свим нашим цивилизацијама?

Губе ли велесиле своју веродостојност? Како је могуће да интелект напредује а да је ратова све више? Како се манипулише људима? Препознајеш ли погубне последице по планету?

Које су методе осмислили да не умемо да се одупремо све већем наоружању, еколошким и здравственим претњама? Зашто не постоји глобална солидарност ?

Зар не умемо да створимо свет без ратова и несреће? Мислиш ли о идеалном стању заједнице?

Како су онемогућили одвијање живота према истини, здравом разуму и снаги ума? Колико су успешни?

Како ти је кад видиш да је моћ заснована на насиљу? И кад ствара различите видове скривене диктатуре?Шта можеш да предузмеш кад се моћ шири у све сфере људског живота: културни, уметнички и лични породични живот?

Стрепиш ли за будућност? Куда иде ова цивилизација?

Ово проблемско промишљање отвара све аспекте нашег односа према стварности, како локално тако и глобално.

Аутори ова питање могу да отворе на свој начин и кроз свој ликовни став га одреде.

Конкурс је отворен за све професионалне ликовне уметнике на територији Републике Србије и за све уметнике широм света.

Молимо вас да сви радови (осим оних који су рађени на папиру и скулптуре) буду опремљени да могу да се окаче на зид.

Радови ће бити жирирани.

Доделиће се три награде.

Прва награда: самостална изложба у малом салону Народног музеја Зрењанин

Друга награда: самостална изложба у изложбеним салону Културног центра Зрењанина

Трећа награда: књига „Ликовна критика“ Тодора Манојловића

Конкурс је отворен до 20. новембра 2021. год.

Изложба ће бити отворена у децембру 2021. год. у Културном центру Зрењанина

Радови са ликовног салона 30х30 ће током 2022. год. бити изложени у Београду у Кући Ђуре Јакшића, у Галерији савремене уметности Културног центра Панчево, у Музеју Срема у Сремској Митровици, у и Галерији Трибина младих Културног центра Новог Сада.

Радове слати на адресу:

Културни центарЗрењанина

Народне омладине 1

23000 Зрењанин

Телефон: 023/535482, 064/8116994 (Владимир Ђурић)

Препоручујемо да радове шаљете Пост експресом.

**Уколико у једној пошиљци има радова више аутора то мора бити назначено на пошиљци.**

Радови ће бити враћени Пост експрес-ом о трошку аутора.Организатори не преузимају одговорност за штету насталу приликом транспорта.

Срдачан поздрав,

директор Културног центра Зрењанина Горан Маринковић и

аутор пројекта мр Милутин Мићић